**HOTĂRÂREA nr. 45/ 18.09.2020**

**a Comitetului Judeţean pentru Situaţii de Urgenţă Sibiu**

 Având în vedere situaţia epidemiologică înregistrată la nivelul judeţului Sibiu şi analizând propunerile formulate de consiliile de administraţie ale unităţilor de învăţământ, avizate de Inspectoratul Şcolar Judeţean Sibiu şi Direcţia de Sănătate Publică a judeţului Sibiu,

 Ţinând cont de prevederile H.G. nr. 782/14.09.2020 privind prelungirea stării de alertă pe teritoriul României, începând cu data de 15.09.2020, precum şi stabilirea măsurilor care se aplică pe durata acesteia pentru prevenirea şi combaterea efectelor pandemiei de COVID-19, Hotărârile 713 din 27.08.2020 şi 729 din 31.08.2020, Ordonanţei de Urgenţă nr. 141 din data de 19.08.2020 privind instituirea unor măsuri pentru buna funcţionare a sistemului de învăţământ şi pentru modificarea şi completarea Legii educaţiei naţionale nr. 1/ 2011, Ordinului comun al Ministrului Educaţiei şi Cercetării şi al Ministrului Sănătăţii nr. 5487/1494 din data de 31.08.2020 pentru aprobarea măsurilor de organizare a activităţii în cadrul unităţilor/instituţiilor de învăţământ în condiţii de siguranţă epidemiologică pentru prevenirea îmbolnăvirilor cu virusul SARS-CoV-2,

 În temeiul prevederilor art. 22 din Ordonanţa de Urgenţă a Guvernului nr. 21/2004 privind Sistemul Naţional de Management al Situaţiilor de Urgenţă, cu modificările şi completările ulterioare, ale art.10 alin. 3 din H.G nr. 1491/2004 pentru aprobarea Regulamentului – cadru privind structura organizatorică, atribuţiile, funcţionarea şi dotarea comitetelor şi centrelor operative pentru situaţii de urgenţă,

**HOTĂRĂŞTE:**

 **Art. 1.** Pentru următoarele unităţi de învăţământ se modifică scenariul de funcţionare, începând cu 21 septembrie 2020, ora 00:00, după cum urmează:

* Grădiniţa cu Program Prelungit „Fraţii Grimm” Sibiu trece din scenariul 3 în scenariul 2;
* Liceul Tehnologic „Ilie Măcelariu” Miercurea Sibiului ( cu toate structurile: *Şcoala Gimnazială Apoldu de Sus, Grădiniţa cu Program Prelungit Dobârca, Şcoala Gimnazială Dobârca*)- trece din scenariul 2 în scenariul 1;
* Şcoala Gimnazială Slimnic ( cu toate structurile: *Grădiniţa cu Program Normal*  *Slimnic, Grădiniţa cu Program Normal Ruşi, Şcoala Gimnazială Ruşi )-* trece din scenariul 3 în scenariul 1.

 **Art. 2.** Având în vedere evoluţia situţiei epidemiologice la nivelul localităţii Slimnic, încetează aplicarea măsurilor suplimentare prevăzute în Hotărârile nr. 41/04.09.2020, începând cu data de 19.09.2020, ora 00:00.

 **Art. 3.** Prezenta hotărâre se transmite membrilor Comitetului Judeţean pentru Situaţii de Urgenţă Sibiu prin grija Secretariatului Tehnic Permanent al Comitetului Judeţean pentru Situaţii de Urgenţă Sibiu, iar unităţilor de învăţământ prin grija Inspectoratului Şcolar Judeţean Sibiu.

**Preşedintele**

**Comitetului Judeţean pentru Situaţii de Urgenţă al Judeţului Sibiu**

**PREFECT,**

**Mircea – Dorin CREŢU**

|  |  |  |
| --- | --- | --- |
|  |  | ContrasemneazăSecretariat Tehnic Permanent |